**O Z N A M**

Oznamujeme všetkým stravníkom, že v priebehu mesiaca december 2018 prebehlo verejné obstarávanie na predmet zákazky „ Zabezpečenie stravovania a doplnkového predaja v bufete pre žiakov a zamestnancov Gymnázia Andreja Sládkoviča, Komenského 18, Banská Bystrica“ **prostredníctvom zriaďovateľa školy BBSK** Banská Bystrica.

Pri vyhlásení súťaže sme okrem iného požadovali **najmä zvýšenie kvality dodávanej stravy** (zaradenie do vyššieho 5. finančného pásma na nákup potravín na jedno jedlo podľa vekových kategórií stravníkov stanovených zákonom). Úspešným uchádzačom sa stala firma Donly- Penzión-Fajnne, s.r.o. Lučenecká cesta 1335/21, Zvolen, ktorej ponúknutá celková cena na **zákazku bola najnižšia a ponuku spĺňala.**

 Od 7.1.2019 bola s úspešným uchádzačom Donly- Penzión-Fajnne, s.r.o. Zvolen uzatvorená nová zmluva na poskytovanie stravy, čím vstúpili do platnosti nové zmluvné ceny**. Dodávateľ bol povinný** **k uvedenému dátumu upraviť cenu za stravnú jednotku**, nakoľko zaradením do vyššieho finančného pásma sa navýši aj cena za stravný lístok.

 Nakoľko si dodávateľ stravy k uvedenému dátumu neaktualizoval cenu za stravný lístok , vznikli nedoplatky, ktoré je potrebné za už vydanú stravu doplatiť. Všetky informácie o nedoplatkoch poskytne dodávateľ stravy Donly-Penzión-Fajnne, s.r.o. Zvolen v kancelárii vedúcej školskej jedálne .

 Napriek tomu, že sme v tomto smere opakovane vyvíjali aktivity v prospech našich stravníkov a dodávateľa stravy upozorňovali na plnenie zmluvných podmienok, veľmi nás mrzí vzniknutá situácia.

 Aby sme v budúcnosti predišli sporným situáciám, zriadili sme **stravovaciu komisiu**, ktorej stretnutia budú pravidelne každý mesiac. Prvé stretnutie sa uskutoční vo **februári** **2019** za účasti zástupcu Donly-penzión-Fajnne, s.r.o. Zvolen, vedenia Gymnázia A. Sládkoviča a stravovacej komisie.

**Stravovacia komisia pri Gymnáziu A. Sládkoviča v Banskej Bystrici bude pracovať v tomto zložení:**

PhDr. Marcela Slančíková – za pedagogických zamestnancov

Anna Katušková – za nepedagogických zamestnancov

Martin Benko – za študentov GAS

Prípadné otázky, resp. návrhy posielajte na uvedené mailové adresy do 15. 2. 2019.

marcela.slancikova@gasbb.sk

sekretariat@gasbb.sk

martinb547@gmail.com